Publication: Magyar Közlöny
Issue: MK-2007-19 (Year: 2007, Number: 19)
Era: 2004-2010
Section: a 18/2007. (II. 20.) Korm. rendelethez
Paragraph Index: 83

4. Módosítások, eltérések engedélyezése 4.1. A szerkezetet, a berendezéseket vagy a mûködést érintõ olyan eltérés esetén, amely a biztonsági dokumentáció elemeit érinti, az alagútkezelõ a 3. pontban ismertetett eljárás szerint a Hatóságtól új mûködési engedélyt kérelmez. Az utak építésének, forgalomba helyezésének és megszüntetésének engedélyezésérõl szóló jogszabály szerint lefolytatott eltérési engedélyezési eljárásban a kiviteli tervjóváhagyási eljárásban érintett szakhatóságok minden esetben, az egyéb szakhatóságok érintettségük esetén mûködnek közre. 4.2. Az alagútkezelõ köteles tájékoztatni a biztonsági tisztet bármilyen egyéb, a szerkezetben és a mûködésben történt változásról, továbbá, az alagúttal kapcsolatos bármilyen módosítást megelõzõen, az alagútkezelõ átadja a biztonsági tisztnek a javaslatokat részletezõ dokumentációt. 4.3. A biztonsági tiszt megvizsgálja a javasolt módosítások következményeit és 15 napon belül közli véleményét az alagútkezelõvel, aki egy példányt eljuttat a Hatósághoz és a segélyszolgálatokhoz.

Source: https://magyarkozlony.hu/hivatalos-lapok/9452ee1513baf62a5066bfa7984eef3929396893/dokumentumok/54c186a15249d6710cf7f342cf1263498f2cda59/letoltes